ข้อตกลงการอนุญาตให้ใช้สิทธิ์สำหรับผู้ใช้ขั้นสุดท้าย
อ่านอย่างระมัดระวังก่อนที่จะใช้อุปกรณ์ซอฟต์แวร์นี้: 
ข้อตกลงการอนุญาตใช้งานสำหรับผู้ใช้ ('EULA') นี้คือสัญญาตามกฎหมายระหว่าง (a) คุณ (บุคคลหรือนิติบุคคล) และ (b) HP Inc. ('HP') ซึ่งจะควบคุมการใช้ผลิตภัณฑ์ซอฟต์แวร์ใดๆ ที่ติดตั้งหรือจัดให้หาโดย HP สำหรับใช้กับผลิตภัณฑ์ HP ของคุณ ('ผลิตภัณฑ์ HP') ที่ไม่ได้อยู่ภายใต้ข้อตกลงการอนุญาตใช้งานแยกต่างหากระหว่างคุณและ HP หรือซัพพลายเออร์ ซอฟต์แวร์อื่นๆ อาจมี EULA ในในเอกสารออนไลน์ คำว่า 'ผลิตภัณฑ์ซอฟต์แวร์' หมายถึงซอฟต์แวร์คอมพิวเตอร์ และอาจรวมถึงสื่อบันทึกที่เกี่ยวข้อง สิ่งพิมพ์ และเอกสาร 'ออนไลน์' หรืออิเล็กทรอนิกส์
การแก้ไขหรือเอกสารเพิ่มเติมสำหรับ EULA นี้อาจมาพร้อมกับผลิตภัณฑ์ HP
สิทธิ์ในผลิตภัณฑ์ซอฟต์แวร์ได้รับการเสนอให้เฉพาะภายใต้เงื่อนไขที่ว่าคุณได้ยอมรับข้อกำหนดและเงื่อนไขทั้งหมดของ EULA นี้ โดยการติดตั้ง การทำสำเนา การดาวน์โหลด หรือการใช้ผลิตภัณฑ์ซอฟต์แวร์ คุณได้ยอมรับที่จะผูกพันโดยข้อกำหนดของ EULA นี้ หากคุณไม่ยอมรับข้อกำหนดการอนุญาตใช้งานเหล่านี้ แนวทางการแก้ไขประการเดียวสำหรับคุณคือการส่งคืนผลิตภัณฑ์ที่ไม่ได้ใช้งานทั้งหมด (ฮาร์ดแวร์และซอฟต์แวร์) ภายใน 14 วัน เพื่อขอรับเงินคืนภายใต้นโยบายขอรับเงินคืนของสถานที่ที่คุณซื้อ
1. การให้การอนุญาตใช้งาน. HP ให้สิทธิ์คุณดังต่อไปนี้ตราบใดที่คุณปฏิบัติตามข้อกำหนดและเงื่อนไขทั้งหมดของ EULA นี้:
a. การใช้งาน คุณสามารถใช้ผลิตภัณฑ์ซอฟต์แวร์บนคอมพิวเตอร์เครื่องเดียว ('คอมพิวเตอร์ของคุณ') หากคุณได้รับผลิตภัณฑ์ซอฟต์แวร์ผ่านอินเทอร์เน็ต และได้รับอนุญาตสำหรับการใช้งานบนคอมพิวเตอร์มากกว่าหนึ่งเครื่องอยู่แล้ว คุณสามารถติดตั้งและใช้ผลิตภัณฑ์ซอฟต์แวร์บนคอมพิวเตอร์ดังกล่าวเท่านั้น คุณต้องไม่แยกส่วนคอมโพเนนต์ของผลิตภัณฑ์ซอฟต์แวร์สำหรับการใช้บนคอมพิวเตอร์มากกว่าหนึ่งเครื่อง คุณไม่มีสิทธิ์แจกจ่ายผลิตภัณฑ์ซอฟต์แวร์ คุณสามารถโหลดผลิตภัณฑ์ซอฟต์แวร์ไว้ในหน่วยความจำชั่วคราว (RAM) ของคอมพิวเตอร์ของคุณสำหรับวัตถุประสงค์การใช้ผลิตภัณฑ์ซอฟต์แวร์
b. การจัดเก็บ คุณสามารถทำสำเนาผลิตภัณฑ์ซอฟต์แวร์ไว้ในหน่วยความจำภายในหรืออุปกรณ์จัดเก็บข้อมูลของผลิตภัณฑ์ HP
c.การทำสำเนา คุณสามารถทำสำเนาผลิตภัณฑ์ซอฟต์แวร์เพื่อการจัดเก็บหรือการสำรอง โดยสำเนาต้องมีคำประกาศเรื่องกรรมสิทธิ์ของผลิตภัณฑ์ซอฟต์แวร์เดิมทั้งหมด และใช้เพื่อการสำรองเท่านั้น
d. การสงวนสิทธิ์ HP และซัพพลายเออร์ของ HP ขอสงวนสิทธิ์ทั้งหมดที่ไม่ได้ให้ไว้แก่คุณใน EULA นี้อย่างชัดแจ้ง
e. ฟรีแวร์ โดยไม่คำนึงถึงข้อกำหนดและเงื่อนไขของ EULA นี้ ทั้งหมดหรือบางส่วนของผลิตภัณฑ์ซอฟต์แวร์ซึ่งเป็นซอฟต์แวร์ที่ไม่ใช่กรรมสิทธิ์ของ HP หรือซอฟต์แวร์ที่จัดหาให้ภายใต้การอนุญาตสาธารณะโดยบุคคลที่สาม ('ฟรีแวร์') อนุญาตให้คุณใช้งานภายใต้ข้อกำหนดและเงื่อนไขของข้อตกลงการอนุญาตใช้งานซอฟต์แวร์ที่มาพร้อมกับฟรีแวร์ดังกล่าว ไม่ว่าจะในรูปแบบของข้อตกลงแบบสมบูรณ์ ใบอนุญาตใช้งานแบบย่อ หรือข้อกำหนดการอนุญาตใช้งานแบบอิเล็กทรอนิกส์ที่ยอมรับในขณะที่ดาวน์โหลด การใช้ฟรีแวร์ของคุณจะอยู่ภายใต้ข้อกำหนดและเงื่อนไขของใบอนุญาตดังกล่าว
f. โซลูชันการกู้คืน โซลูชันการกู้คืนซอฟต์แวร์ใดๆ ที่มาพร้อมกับ/สำหรับผลิตภัณฑ์ HP ของคุณ ไม่ว่าจะในรูปแบบของโซลูชันแบบฮาร์ดดิสก์ไดรฟ์ โซลูชันการกู้คืนแบบสื่อบันทึกภายนอก (เช่น ฟลอปปี้ดิสก์ ซีดี หรือดีวีดี) หรือโซลูชันเทียบในรูปแบบอื่นๆ สามารถใช้สำหรับการเรียกคืนฮาร์ดดิสก์ของผลิตภัณฑ์ HP ที่มาพร้อมกับ/สำหรับโซลูชันการกู้คืนที่ซื้อไว้เดิมเท่านั้น การใช้ซอฟต์แวร์ระบบปฏิบัติการ Microsoft ใดๆ ที่มีอยู่ในโซลูชันการกู้คืนดังกล่าวจะอยู่ภายใต้ข้อตกลงการอนุญาตใช้งานของ Microsoft
2. การอัปเกรด. ในการใช้ผลิตภัณฑ์ซอฟต์แวร์ที่ระบุว่าเป็นการอัปเกรด คุณต้องได้รับอนุญาตใช้งานสำหรับผลิตภัณฑ์เดิมที่ HP ระบุไว้ว่ามีสิทธิ์อัปเกรดก่อน หลังจากการอัปเกรด คุณไม่สามารถใช้ผลิตภัณฑ์ซอฟต์แวร์เดิมที่เป็นฐานสำหรับการได้รับสิทธิ์อัปเกรดอีกต่อไป โดยการใช้ผลิตภัณฑ์ซอฟต์แวร์ คุณยอมรับว่า HP สามารถเข้าถึงผลิตภัณฑ์ HP ของคุณโดยอัตโนมัติเมื่อเชื่อมต่อกับอินเทอร์เน็ตเพื่อตรวจสอบเวอร์ชันและสถานะของผลิตภัณฑ์ซอฟต์แวร์บางอย่างและอาจดาวน์โหลดและติดตั้งอัปเกรดและอัปเดตผลิตภัณฑ์ซอฟต์แวร์ดังกล่าวบนผลิตภัณฑ์ HP ของคุณโดยอัตโนมัติเพื่อให้เวอร์ชันใหม่ หรืออัปเดตที่จำเป็นเพื่อรักษาการทำงาน ประสิทธิภาพ หรือความปลอดภัยของซอฟต์แวร์ HP และผลิตภัณฑ์ HP ของคุณ และอำนวยความสะดวกในการให้การสนับสนุนหรือบริการอื่นๆ ที่มอบให้คุณ ในบางกรณี และขึ้นอยู่กับประเภทของอัปเกรดหรืออัปเดต คุณจะได้รับแจ้ง (ผ่านป๊อปอัปหรือวิธีอื่น) ซึ่งต้องให้คุณเริ่มการอัปเกรดหรืออัปเดต
3. ซอฟต์แวร์เพิ่มเติม. EULA นี้ใช้กับอัปเดตหรือส่วนเพิ่มเติมของผลิตภัณฑ์ซอฟต์แวร์เดิมที่จัดหาให้โดย HP ยกเว้น HP จัดหาข้อกำหนดอื่นให้มาพร้อมกับอัปเดตหรือส่วนเพิ่มเติม ในกรณีที่มีข้อขัดแย้งระหว่างข้อกำหนดดังกล่าว ข้อกำหนดอื่นจะมีผลใช้บังคับที่เหนือกว่า
4. การโอน.
a. บุคคลที่สาม ผู้ใช้ผลิตภัณฑ์ซอฟต์แวร์คนแรกสามารถโอนผลิตภัณฑ์ซอฟต์แวร์ให้กับผู้ใช้คนอื่นได้หนึ่งครั้ง การโอนใดๆ ต้องประกอบด้วยส่วนคอมโพเนนต์ทั้งหมด, สื่อบันทึก, สิ่งพิมพ์, EULA นี้ และใบรับรองความเป็นของแท้ หากมี การโอนต้องไม่ใช่การโอนโดยอ้อม เช่น การส่งมอบ ก่อนที่จะโอน ผู้ใช้ที่ได้รับผลิตภัณฑ์ที่โอนจะต้องยอมรับข้อกำหนด EULA ทั้งหมด เมื่อมีการโอนผลิตภัณฑ์ซอฟต์แวร์ การอนุญาตใช้งานของคุณจะสิ้นสุดลงโดยอัตโนมัติ
b. ข้อจำกัด คุณต้องไม่เช่า ให้เช่า หรือให้ยืมผลิตภัณฑ์ซอฟต์แวร์ หรือใช้ผลิตภัณฑ์ซอฟต์แวร์เพื่อการใช้แบบไทม์แชริงเพื่อการค้าหรือการใช้ของสำนักงาน คุณต้องไม่ให้อนุญาตช่วง โอนสิทธิ หรือโอนใบอนุญาตผลิตภัณฑ์ซอฟต์แวร์ ยกเว้นจะมีการระบุไว้ใน EULA นี้อย่างชัดแจ้ง
5. สิทธิ์ในกรรมสิทธิ์. สิทธิ์ในทรัพย์สินทางปัญญาทั้งหมดในผลิตภัณฑ์ซอฟต์แวร์และเอกสารผู้ใช้เป็นของ HP หรือซัพพลายเออร์ และได้รับความคุ้มครองตามกฎหมาย รวมถึงแต่ไม่จำกัดเพียงกฎหมายลิขสิทธิ์ ความลับทางการค้า และเครื่องหมายการค้าของสหรัฐอเมริกา ตลอดจนกฎหมายที่บังคับใช้และบทบัญญัติตามสนธิสัญญาระหว่างประเทศ/พื้นที่อื่นๆ คุณต้องไม่ลบข้อมูลระบุผลิตภัณฑ์ ประกาศเรื่องลิขสิทธิ์ หรือข้อจำกัดเรื่องกรรมสิทธิ์ออกจากผลิตภัณฑ์ซอฟต์แวร์
6. ข้อจำกัดเกี่ยวกับการทำวิศวกรรมย้อนกลับ. คุณต้องไม่ทำวิศวกรรมย้อนกลับ แปลกลับ หรือถอดรหัสผลิตภัณฑ์ซอฟต์แวร์ ยกเว้นและตามขอบเขตของสิทธิ์ในการดำเนินการดังกล่าวภายใต้กฎหมายที่บังคับใช้เท่านั้นโดยไม่คำนึงถึงข้อจำกัดนี้ หรือระบุไว้ใน EULA นี้อย่างชัดแจ้ง
7. ข้อกำหนด. EULA นี้จะมีผลบังคับใช้ยกเว้นถูกยกเลิกหรือปฏิเสธ EULA นี้จะสิ้นสุดตามเงื่อนไขที่กำหนดไว้ในที่อื่นใน EULA นี้ หรือหากคุณไม่ปฏิบัติตามข้อกำหนดหรือเงื่อนไขของ EULA นี้
8. ความยินยอมให้รวบรวม/ใช้ข้อมูล
a. HP จะใช้คุกกี้และเครื่องมือเทคโนโลยีเว็บอื่นๆ เพื่อรวบรวมข้อมูลทางด้านเทคนิคที่ไม่ระบุชื่อซึ่งเกี่ยวข้องกับซอฟต์แวร์ของ HP และผลิตภัณฑ์ HP ของคุณ ข้อมูลนี้จะถูกใช้เพื่อให้อัปเกรดและการสนับสนุนที่เกี่ยวข้อง หรือบริการอื่นๆ ตามที่อธิบายไว้ในส่วนที่ 2 HP จะรวบรวมข้อมูลส่วนตัวที่มีอินเทอร์เน็ตโปรโตคอลแอดเดรสของคุณ หรือข้อมูลระบุตัวตนเฉพาะอื่นที่เกี่ยวข้องกับผลิตภัณฑ์ HP ของคุณ และข้อมูลที่คุณให้ไว้ในการลงทะเบียนผลิตภัณฑ์ HP ของคุณ นอกจากการให้อัปเกรดและการสนับสนุนที่เกี่ยวข้อง หรือบริการอื่นๆ ข้อมูลนี้จะใช้สำหรับการส่งการสื่อสารทางการตลาดให้กับคุณ (ด้วยความยินยอมอย่างชัดเจนของคุณในแต่ละกรณีตามกฎหมายที่บังคับใช้)
HP จะใช้คุกกี้และเครื่องมือเทคโนโลยีเว็บอื่นๆ เพื่อรวบรวมข้อมูลทางด้านเทคนิคที่ไม่ระบุชื่อซึ่งเกี่ยวข้องกับซอฟต์แวร์ของ HP และผลิตภัณฑ์ HP ของคุณ ข้อมูลนี้จะถูกใช้เพื่อให้อัปเกรดและการสนับสนุนที่เกี่ยวข้อง หรือบริการอื่นๆ ตามที่อธิบายไว้ในส่วนที่ 2 HP จะรวบรวมข้อมูลส่วนตัวที่มีอินเทอร์เน็ตโปรโตคอลแอดเดรสของคุณ หรือข้อมูลระบุตัวตนเฉพาะอื่นที่เกี่ยวข้องกับผลิตภัณฑ์ HP ของคุณ และข้อมูลที่คุณให้ไว้ในการลงทะเบียนผลิตภัณฑ์ HP ของคุณ นอกจากการให้อัปเกรดและการสนับสนุนที่เกี่ยวข้อง หรือบริการอื่นๆ ข้อมูลนี้จะใช้สำหรับการส่งการสื่อสารทางการตลาดให้กับคุณ (ด้วยความยินยอมอย่างชัดเจนของคุณในแต่ละกรณีตามกฎหมายที่บังคับใช้) 
www.hp.com/go/privacy
b. การรวบรวม/ใช้บุคคลที่สาม โปรแกรมซอฟต์แวร์บางอย่างที่รวมอยู่ในผลิตภัณฑ์ HP จัดหาให้คุณและอนุญาตให้คุณใช้งานแยกต่างหากโดยผู้ให้บริการบุคคลที่สาม (“ซอฟต์แวร์บุคคลที่สาม”) ซอฟต์แวร์บุคคลที่สามอาจติดตั้งและทำงานบนผลิตภัณฑ์ HP ของคุณแม้ว่าคุณไม่ได้เลือกเปิดใช้งาน/ซื้อซอฟต์แวร์ดังกล่าว ซอฟต์แวร์บุคคลที่สามอาจรวบรวมและส่งข้อมูลทางเทคนิคเกี่ยวกับระบบของคุณ (เช่น IP แอดเดรส ตัวระบุอุปกรณ์เฉพาะ เวอร์ชันซอฟต์แวร์ที่ติดตั้ง ฯลฯ) และข้อมูลระบบอื่นๆ บุคคลที่สามจะใช้ข้อมูลนี้เพื่อระบุแอททริบิวต์ระบบทางเทคนิค และตรวจสอบว่าซอฟต์แวร์เวอร์ชันล่าสุดติดตั้งในระบบของคุณแล้ว หากคุณไม่ต้องการให้ซอฟต์แวร์บุคคลที่สามรวบรวมข้อมูลทางเทคนิคนี้ หรือส่งอัปเดตเวอร์ชันให้คุณโดยอัตโนมัติคุณควรถอนการติดตั้งซอฟต์แวร์ก่อนเชื่อมต่อกับอินเทอร์เน็ต
9. ข้อสงวนสิทธิ์การรับประกัน. ตามขอบเขตที่อนุญาตโดยกฎหมายที่บังคับใช้ HP และซัพพลายเออร์จัดหาผลิตภัณฑ์ซอฟต์แวร์ให้ตามสภาพ “ที่เป็นอยู่” และอาจเกิดข้อผิดพลาดขึ้นได้ ดังนั้นจึงขอปฏิเสธการรับประกัน ประกัน และเงื่อนไขอื่นๆ ทั้งหมดไม่ว่าจะโดยชัดแจ้ง โดยนัย หรือตามที่กฎหมายกำหนด รวมถึงแต่ไม่จำกัดเพียงการรับประกันกรรมสิทธิ์และการไม่ละเมิดสิทธิ์ การรับประกันโดยนัย หน้าที่ รับประกัน หรือเงื่อนไขของความสามารถในการขาย คุณภาพที่น่าพอใจ หรือความเหมาะสมกับวัตถุประสงค์เฉพาะ และการปราศจากไวรัสทั้งหมดที่เกี่ยวข้องกับผลิตภัณฑ์ซอฟต์แวร์ บางรัฐ/เขตอำนาจศาลไม่อนุญาตให้ยกเว้นการรับประกันโดยนัยหรือจำกัดระยะเวลาของการรับประกันโดยนัย ดังนั้นข้อสงวนสิทธิ์ข้างต้นอาจไม่มีผลบังคับใช้กับคุณทั้งหมด
ในออสเตรเลียและนิวซีแลนด์ ซอฟต์แวร์มาพร้อมกับการรับประกันที่ไม่สามารถยกเว้นได้ภายใต้กฎหมายผู้บริโภคของออสเตรเลียและนิวซีแลนด์ ผู้บริโภคในออสเตรเลียมีสิทธิ์สำหรับการเปลี่ยนหรือขอรับเงินคืนสำหรับความบกพร่องในสาระสำคัญ และการชดเชยสำหรับการสูญเสียหรือความเสียหายที่สามารถคาดการณ์ได้ตามสมควร ผู้บริโภคในออสเตรเลียยังมีสิทธิ์รับการซ่อมแซมซอฟต์แวร์หรือเปลี่ยนหากคุณภาพไม่เป็นที่ยอมรับ และความบกพร่องนั้นไม่ถึงขนาดเป็นความบกพร่องในสาระสำคัญ ผู้บริโภคในนิวซีแลนด์ที่ซื้อสินค้าสำหรับการใช้ส่วนตัว ภายในบ้าน หรือภายในครัวเรือน หรือเพื่อการบริโภค และไม่ใช่วัตถุประสงค์ทางธุรกิจ ('ผู้บริโภคในนิวซีแลนด์') มีสิทธิ์ได้รับการซ่อมแซม เปลี่ยน รับเงินคืนสำหรับความบกพร่อง และการชดเชยสำหรับการสูญเสียหรือความเสียหายที่สามารถคาดการณ์ได้ตามสมควรอื่นๆ
10. การจำกัดความรับผิด. ภายใต้กฎหมายท้องถิ่น โดยไม่คำนึงถึงความเสียหายที่คุณอาจประสบ ความรับผิดทั้งหมดของ HP และซัพพลายเออร์ภายใต้ข้อกำหนดของ EULA นี้ และการแก้ไขสำหรับคุณโดยเฉพาะสำหรับข้อความข้างต้นจะจำกัดตามจำนวนที่มากกว่าระหว่างจำนวนเงินที่คุณจ่ายแยกต่างหากสำหรับผลิตภัณฑ์ซอฟต์แวร์หรือ 5.00 ดอลลาร์สหรัฐฯ ตามขอบเขตที่อนุญาตโดยกฎหมายที่บังคับใช้ HP หรือซัพพลายเออร์จะไม่รับผิดต่อความเสียหายจำเพาะ เนื่องมาจากการผิดสัญญา โดยอ้อม หรือผลสืบเนื่อง (รวมถึงแต่ไม่จำกัดเพียงความเสียหายสำหรับการสูญเสียกำไร หรือข้อมูลลับหรือข้อมูลอื่น สำหรับการหยุดชะงักของธุรกิจ สำหรับการบาดเจ็บของบุคคล สำหรับการสูญเสียความเป็นส่วนตัวที่เกิดจากหรือเกี่ยวกับการใช้หรือไม่สามารถจะใช้ผลิตภัณฑ์ซอฟต์แวร์ หรือเกี่ยวข้องกับข้อกำหนดใดๆ ของ EULA นี้ แม้ว่า HP หรือซัพพลายเออร์จะได้รับแจ้งถึงความเป็นไปได้ของความเสียหายดังกล่าวก็ตาม และแม้ว่าการแก้ไขเยียวยาจะไม่เป็นไปตามวัตถุประสงค์ที่สำคัญ บางรัฐ/เขตอำนาจศาลไม่อนุญาตให้ยกเว้นหรือจำกัดความเสียหายเนื่องมาจากการผิดสัญญาหรือผลสืบเนื่อง ดังนั้นข้อจำกัดหรือการยกเว้นข้างต้นอาจไม่มีผลบังคับใช้กับคุณ
11. ลูกค้าที่เป็นหน่วยงานรัฐของประเทศสหรัฐฯ. ยึดหลักตาม FAR 12.211 และ 12.212, ซอฟต์แวร์คอมพิวเตอร์เชิงพาณิชย์ เอกสารซอฟต์แวร์คอมพิวเตอร์ และข้อมูลทางเทคนิคสำหรับสินค้าเชิงพาณิชย์อนุญาตให้หน่วยงานรัฐของประเทศสหรัฐใช้งานภายใต้ใบอนุญาตเชิงพาณิชย์มาตรฐานของ HP
12. การปฏิบัติตามกฎหมายการส่งออก. คุณต้องปฏิบัติตามกฎหมายและกฎระเบียบทั้งหมดของสหรัฐอเมริกาและประเทศ/พื้นที่อื่นๆ ("กฎหมายการส่งออก") เพื่อให้แน่ใจว่าผลิตภัณฑ์ซอฟต์แวร์ไม่ได้ (1) ส่งออกโดยตรงหรือโดยอ้อมละเมิดกฎหมายการส่งออก หรือ (2) ใช้สำหรับวัตถุประสงค์ใดๆ ที่ห้ามโดยกฎหมายการส่งออก รวมถึงแต่ไม่จำกัดเพียงการแพร่ขยายอาวุธนิวเคลียร์ เคมี หรือชีวภาพ
13. ความสามารถและอำนาจในการทำสัญญา. คุณรับรองว่าคุณเป็นผู้ที่บรรลุนิติภาวะแล้วตามกฎหมายในรัฐที่คุณพำนักอยู่ และหากเป็นไปได้ คุณได้รับอนุญาตจากนายจ้างของคุณให้ทำสัญญานี้
14. กฎหมายที่บังคับใช้. EULA นี้อยู่ภายใต้กฎหมายของประเทศ/พื้นที่ที่มีการซื้ออุปกรณ์
15. ข้อตกลงทั้งหมด. EULA นี้ (รวมทั้งเอกสารเพิ่มเติมหรือการแก้ไขสำหรับ EULA นี้ที่มาพร้อมกับผลิตภัณฑ์ HP) เป็นข้อตกลงทั้งหมดระหว่างคุณและ HP เกี่ยวข้องกับผลิตภัณฑ์ซอฟต์แวร์ และจะมีผลทดแทนการสื่อสาร ข้อเสนอ และการนำเสนอด้วยคำพูดหรือลายลักษณ์อักษรทั้งหมดก่อนหน้านี้หรือในเวลาเดียวกันเกี่ยวข้องกับผลิตภัณฑ์ซอฟต์แวร์หรือเนื้อหาอื่นใดที่ครอบคลุมโดย EULA นี้ ในกรณีที่ข้อกำหนดของนโยบายหรือโปรแกรมใดๆ ของ HP สำหรับบริการสนับสนุนขัดแย้งกับข้อกำหนดของ EULA นี้ ข้อกำหนดของ EULA นี้จะมีผลใช้บังคับ

© สงวนลิขสิทธิ์ 2015 HP Development Company, L.P.
อาจมีการเปลี่ยนแปลงข้อมูลในเอกสารนี้ โดยไม่แจ้งให้ทราบล่วงหน้า ชื่อผลิตภัณฑ์อื่นทั้งหมดที่กล่าวถึงในที่นี้อาจเป็นเครื่องหมายการค้าของบริษัทที่เป็นเจ้าของ ตามขอบเขตที่อนุญาตโดยกฎหมายที่บังคับใช้ การรับประกันผลิตภัณฑ์และบริการของ HP จะอยู่ในหนังสือรับประกันที่มาพร้อมกับผลิตภัณฑ์และบริการนี้เท่านั้น โดยไม่มีสิ่งใดที่ถือได้ว่าเป็นการรับประกันเพิ่มเติม ตามขอบเขตที่อนุญาตโดยกฎหมายที่บังคับใช้ HP จะไม่รับผิดต่อข้อผิดพลาดทางด้านเทคนิคหรือด้านเนื้อหา หรือข้อความที่ไม่ครบถ้วนในเอกสารนี้
ฉบับที่หนึ่ง: สิงหาคม 2015